Ατίλιο Γκαρσία

Ο **Ατίλιο Σεφερίνο Γκαρσία Πέρεζ** (*Atilio Ceferino García Pérez*, 26 Αυγούστου 1914 – 12 Δεκεμβρίου 1974), ήταν Ουρουγουανός (γεννημένος στην Αργεντινή) διεθνής ποδοσφαιριστής που αγωνιζόταν ως κεντρικός επιθετικός.

## Βιογραφία

Ξεκίνησε την καριέρα του στην Κλουμπ Ατλέτικο Μαριάνο Μορένο και στη συνέχεια μεταγράφηκε στην Πλατένσε μετά από πρόταση του Ραούλ Παχόνι, ενός εξέχοντος παίκτη της Ελ Καλαμάρ εκείνα τα χρόνια. Έκανε το ντεμπούτο του στις 4 Ιουλίου 1931, σε μια ήττα με 5–1 από τη Ράσινγκ στην δεύτερη αγωνιστική του πρωταθλήματος. Χρειάστηκε να περάσουν δύο χρόνια για να σημειώσει το πρώτο του γκολ και στα πέντε χρόνια του στο σύλλογο έως το 1936, σημείωσε 12 γκολ σε 23 αγώνες. Οι καλές του εμφανίσεις κυρίως στους αγώνες της αναπληρωματικής ομάδας, οδήγησαν τη Μπόκα Τζούνιορς να τον αποκτήσει για τη σεζόν του 1937, αν και τελικά ο Γκαρσία έπαιξε μόνο 7 αγώνες, σκοράροντας 6 γκολ. 

Η απόκτησή του από τη Νασιονάλ τον βρήκε διστακτικό στην αρχή φροντίζοντας να έχει βγάλει και είσαι επιστροφής στην πατρίδα του: στις 15 Ιανουαρίου 1938, έκανε το ντεμπούτο του σε φιλικό αγώνα εναντίον της Τσακαρίτα. Η Νασιονάλ νίκησε με 3–2 με δύο γκολ του ταπεινού επιθετικού από το Χουνίν. Ακολούθησε η πιο εξέχουσα πορεία της καριέρας του και μια σειρά από τίτλους και εθνικά ρεκόρ σκοραρίσματος όπως: τον τίτλο του κορυφαίου σκόρερ ήδη από την πρώτη χρονιά, τα περισσότερα συνεχόμενα βραβεία πρώτου σκόρερ, τα περισσότερα γκολ εναντίον της Πενιαρόλ συνολικά (35) και τα περισσότερα γκολ εναντίον της Πενιαρόλ σε έναν μόνο αγώνα, στις 8 Δεκεμβρίου 1940, στη νίκη με 5–1. Κατά τη διάρκεια της θητείας του στη Νασιονάλ, ο σύλλογος κατέκτησε 25 τίτλους, συμπεριλαμβανομένων οκτώ πρωταθλημάτων και το ρεκόρ των έξι συνεχόμενων τίτλων του Κυπέλλου Τιμής. Το 1941 ήταν μια χρονιά-ρεκόρ για τη Νασιονάλ, η οποία κατέκτησε το πρωτάθλημα κερδίζοντας και τους είκοσι αγώνες της, σκοράροντας 79 γκολ και, για άλλη μια φορά, ο Γκαρσία ήταν  πρώτος σκόρερ για τέταρτη συνεχόμενη χρονιά. Μεταξύ 1940, 1941 και 1942, η ομάδα νίκησε σε 32 συνεχόμενους αγώνες. Ο τελευταίος αγώνας της σεζόν του 1941 ήταν ένας αγώνας με την Πενιαρόλ που κέρδισε η Νασιονάλ με 6–0, η μεγαλύτερη διαφορά που έχει καταγραφεί σε τέτοιο αγώνα με τον Γκαρσία να σημειώνει δύο γκολ. Ήταν ο πρώτος σκόρερ του πρωταθλήματος σε οκτώ περιπτώσεις, οι επτά συνεχόμενες (1938–44). Ολοκληρώνοντας τα σχεδόν 13 χρόνια της σταδιοδρομίας του στη Νασιονάλ ήταν πρώτος σκόρερ του συλλόγου με 467 γκολ σε 442 επίσημους αγώνες, θέση που εξακολουθεί να κατέχει. Έγινε ίσως το μεγαλύτερο είδωλο στην ιστορία της ομάδας: οι οπαδοί συγκέντρωσαν χρήματα και του αγόρασαν ένα σπίτι το 1943 σε ένδειξη ευγνωμοσύνης για τη συνεισφορά του στον πέμπτο συνεχόμενο τίτλο της ομάδας, ενώ μια κερκίδα του γηπέδου φέρει το όνομά του. 

Αφού έφυγε από τη Νασιονάλ, αγωνίστηκε για μία μόνο σεζόν με τις Λίβερπουλ του Μοντεβίδεο και Ράσινγκ. Έκλεισε την καριέρα του ως πρώτος σκόρερ του πρωταθλήματος πρώτης κατηγορίας μέχρι που ξεπεράστηκε από το Φερνάντο Μορένα. Με την παρουσία του στην Ουρουγουάη απέκτησε την υπηκοότητα της χώρας και συμμετείχε στο Κόπα Αμέρικα του 1945. Υπό την καθοδήγηση του θρυλικού προπονητή Χοσέ Ναζάτσι, σκόραρε πέντε γκολ σε ισάριθμες εμφανίσεις, τερματίζοντας στην τέταρτη με τη σελέστε. Δεν επιλέχθηκε για την νικηφόρα αποστολή του Παγκοσμίου Κυπέλλου του 1950, καθώς πλησίαζε στο τέλος της καριέρας του.

Ο Γκαρσία συνέχισε να ζει στην Ουρουγουάη μετά την αποχώρησή του από την ενεργό δράση. Απεβίωσε στο Μοντεβίδεο το 1973.

## Τίτλοι και διακρίσεις

**Νασιονάλ**
* Πρωτάθλημα Ουρουγουάης (8) : 1939, 1940, 1941, 1942, 1943, 1946, 1947, 1950
* Τουρνουά Τιμής (8) : 1938, 1939, 1940, 1941, 1942, 1943, 1946, 1948
* Νυχτερινό Πρωτάθλημα Ριοπλατένσε: 1938
* *CC Grandes del Río de la Plata* : 1938
* Κύπελλο Αλντάο (3) : 1940, 1942, 1946
* *Torneo Competencia* (3) : 1942, 1945, 1948
* Κύπελλο Ατλαντικού : 1947

**Ατομικές διακρίσεις**:
* Πρώτος σκόρερ πρωταθλήματος Ουρουγουάης (8) : 1938 (20 γκολ), 1939 (22), 1940 (18), 1941 (23), 1942 (19), 1943 (18), 1944 (21) και 1946 (21)
* Πρώτος σκόρερ  Νυχτερινού Πρωταθλήματος Ριοπλατένσε : 1938 (12 γκολ)
* Πρώτος σκόρερ πρωταθλήματος πρωταθλητών Νότιας Αμερικής : 1948 (5 γκολ)

## Δείτε επίσης
* Κατάλογος ποδοσφαιριστών με τα περισσότερα τέρματα πρωταθλήματος

## Παραπομπές


## Εξωτερικοί σύνδεσμοι
 
*

 

Κατηγορία:Αργεντινοί ποδοσφαιριστές 
Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Μπόκα Τζούνιορς 
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Κλουμπ Ατλέτικο Πλατένσε 
Κατηγορία:Επιθετικοί ποδοσφαιριστές